BIZ คว้างานตัวแทนขายเครื่องฉายรังสีของ Varian Medical Systems Pacific, Inc.
BIZ คว้างานตัวแทนขายเครื่องฉายรังสีของ Varian Medical Systems Pacific, Inc. ผู้ดำเนินธุรกิจด้านเครื่องมือแพทย์-ระบบซอฟต์แวร์สำหรับการรักษาโรคมะเร็งในกัมพูชา หมดสัญญา 30 ก.ย.60
23 พ.ย. 2559

นายสมพงษ์ ชื่นกิติญานนท์ ประธานเจ้าหน้าที่บริหาร บริษัทบิสซิเนสอะไลเม้นท์ จำกัด (มหาชน) หรือ BIZ เปิดเผยว่า บริษัทได้รับการแต่งตั้งและมอบอำนาจจาก Varian Medical Systems Pacific, Inc. ซึ่งดำเนินธุรกิจด้านเครื่องมือแพทย์และระบบซอฟต์แวร์สำหรับการรักษาโรคมะเร็ง
โดยให้บริษัทเป็นตัวแทนอย่างเป็นทางการในประเทศกัมพูชา เพื่อดำเนินกิจกรรมด้านการจัดจำหน่ายผลิตภัณฑ์ระบบเครื่องฉายรังสี (Radiotherapy Products) ผลิตภัณฑ์ระบบรังสีศัลยกรรม (Radiosurgery Product) และผลิตภัณฑ์สำหรับรังสีรักษาระยะใกล้ (Brachytherapy Products) และอุปกรณ์ประกอบอื่นๆทั้งนี้ สัญญาดังกล่าวมีผลบังคับใช้จนถึงวันที่ 30 ก.ย.60